Geliefde Batman-akteur sterfAdam West. Foto: AP Photo/Lennox McLendon. Die geliefde akteur, Adam West, is in die ouderdom van 88 jaar oorlede. West was die gesig agter die ikoniese Batman-masker in die TV-reeks, Batman, in die 1960’s. Die rol van Batman is sedertdien deur onder andere Michael Keaton, Val Kilmer, George Clooney, Christian Bale en Ben Affleck vertolk. Molly Schoneveld, sy reklameagent, het gesê West is laat Vrydagaand dood ná ŉ “kort maar brawe stryd teen leukemie”. In April 2012 het West ŉ ster in die Hollywood Walk of Fame ontvang. Hy word oorleef deur sy vrou, Marcelle, ses kinders, twee kleinkinders en twee agterkleinkinders. “Ons pa het homself altyd as die Bright Knight beskou en ŉ positiewe invloed op sy aanhangers se lewe probeer hê. Hy is en sal altyd ons held bly,” het sy kinders in ŉ verklaring gesê.